Diari Oficial de la Generalitat Valenciana


Sumari del DOGV 7196, del 21-01-2014 (2014/252)

Notificació de la sentència dictada en el procediment ordinari número 126/2010.
-------------------------------------------------------------------------------

### Dades del document

Número de DOGV
:   7196

Data del DOGV
:   21-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/252


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment ordinari número 126/2010. [2014/252]  
Procediment ordinari 000126/2010  
Miguel Ángel Inisterra García, María Cruces Inisterra García i Antonio Inisterra García  
Procurador: Joaquín Muñoz Femenía.  
Contra: massa hereditària d'Alejandro Muñoz Giménez.  
Procurador/a: -   
Silvia Lacueva Subirats, secretària judicial del Jutjat de Primera Instància número 2 de Gandia, faig saber que en el juí ordinari número 126/2010 d'este Jutjat, seguit a consequència de la massa hereditària d'Alejandro Muñoz Giménez, s'ha dictat la sentència que té l'encapçalament i la dispositiva que, literalment, diuen així:  
«En el juí ordinari número 126/2010, promogut per Miguel Ángel Inisterra García, María Cruces Inisterra García i Antonio Inisterra García, representats pel procurador Joaquín Muñoz Femenía i defensats per l'advocat Alfonso Soler Llorca, contra l'herència jacent d'Alejandro Muñoz Giménez, en rebelia processal. L'objecte del procés és la declaració de validesa d'uns contractes privats de venda de béns immobles i la condemna a elevar-los a escriptura pública.  
  
Dispositiva  
Per les raons exposades, i exercint la potestat que m'atribuïx la Constitució espanyola, he decidit:  
1. Estimar íntegrament la demanda presentada per Miguel Ángel Inisterra García, María Cruces Inisterra García i Antonio Inisterra García contra l'herència jacent d'Alejandro Muñoz Giménez.  
2. Declarar l'existència, la validesa i l'eficàcia del contracte privat de compra i venda de béns immobles celebrat, el dia 13 de març de 1979, entre Alejandro Muñoz Giménez i Miguel Ángel Inisterra García i María de las Cruces Inisterra García, pel qual aquella persona venia a cadascuna d'estes dos una tercera part indivisa de la casa amb el número 2 del carrer del Pou d'Alzina, d'Oliva.  
3. Declarar l'existència, la validesa i l'eficàcia del contracte privat de compra i venda de béns immobles celebrat, el dia 21 de gener de 1985, entre Alejandro Muñoz Giménez i Antonio Inisterra García, pel qual aquella persona venia a esta altra una tercera part indivisa de la casa amb el número 2 del carrer del Pou d'Alzina, d'Oliva.  
4. Condemnar l'herència jacent d'Alejandro Muñoz Giménez a elevar a escriptura pública els contractes de 13 de març de 1979 i de 21 de gener de 1985, a què fan referència els dos pronunciaments anteriors.  
5. Condemnar l'herència jacent d'Alejandro Muñoz Giménez a pagar les costes processals.»  
I perquè conste i valga de notificació de forma legal a la massa hereditària d'Alejandro Muñoz Giménez, demandat rebel, expidisc este edicte, que firme.  
  
Gandia, 8 de novembre de 2013.- La secretària judicial: Silvia Lacueva Subirats.